《拟唐人边庭四时怨 其四》
清代·周永铨

万堡云迷朔气凝，雪深马足失超腾。浑脱终岁防飞渡，况复黄河十月冰。

作者简介：字升逸，浙江钱塘人，苏州籍。诸生。著有《东冈诗钞》。○升逸修己自好如处子，然及发言为诗，逸情云上，直欲希风开、宝以仰窥汉京，友生中不易才也。五十馀不肯见人，惟家方舟与余过之，谈谐不倦。予通籍归里后，并不能一见矣。时或议其为僻、疑其为矫，余益重其为人。